KOMMISSIONENS DIREKTIV 96/18/EF af 19. marts 1996 om ændring af visse rådsdirektiver om handel med frø og plantemateriale (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved akten vedrørende Østrigs, Finlands og Sveriges tiltrædelse, særlig artikel 21a,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (2), senest ændret ved akten vedrørende Østrigs, Finlands og Sveriges tiltrædelse, særlig artikel 20a,

under henvisning til Rådets direktiv 70/458/EØF af 29. september 1970 om handel med grøntsagsfrø (3), senest ændret ved akten vedrørende Østrigs, Finlands og Sveriges tiltrædelse, særlig artikel 40a, og

ud fra følgende betragtninger:

På baggrund af udviklingen i den videnskabelige og tekniske viden bør direktiv 66/401/EØF, 69/208/EØF, og 70/458/EØF ændres af nedenstående grunde;

de gældende internationale regler, især de af Det Internationale Frøkontrolforbund (ISTA) og OECD fastsatte regler, er blevet revideret med hensyn til maksimumsvægten af frøpartier af visse arter; denne revision har vist sig at være egnet til at blive vedtaget af Fællesskabet;

maksimumsvægten af frøpartier af disse arter i fællesskabsreglerne bør derfor revideres i overensstemmelse hermed;

de i dette direktiv fastsatte foranstaltninger er i overensstemmelse med udtalelse fra Den Stående Komité for Frø- og Plantemateriale henhørende under Landbrug, Havebrug og Skovbrug -

UDSTEDT FØLGENDE DIREKTIV:

Artikel 1

I direktiv 66/401/EØF foretages følgende ændring:

I kolonne 2 i tabellen i bilag III ændres »20« til »25«, når det gælder

- Lupinus albus

- Lupinus angustifolius

- Lupinus luteus

- Pisum sativum

- Vicia faba og

- Vicia sativa.

Artikel 2

I direktiv 69/208/EØF foretages følgende ændring:

I kolonne 2 i tabellen i bilag III ændres »20« til »25« i alle de tilfælde, hvor tallet forekommer, og »10« ændres til »25«, når det gælder Carthamus tinctorius.

Artikel 3

I direktiv 70/458/EØF foretages følgende ændring:

Punkt 1 i bilag III affattes således:

»1. Maksimumsvægt af et frøparti

>TABELPOSITION>

Maksimumsvægten af et parti må ikke overstiges med mere end 5 %.«

Artikel 4

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. juli 1996. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 5

Dette direktiv træder i kraft på dagen efter offentliggørelsen i De Europæiske Fællesskabers Tidende.

Artikel 6

Dette direktiv er rettet til medlemsstaterne.

Udfærdiget i Bruxelles, den 19. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2298/66.

(2) EFT nr. L 169 af 10. 7. 1969, s. 3.

(3) EFT nr. L 225 af 12. 10. 1970, s. 7.